London Docklands Development Corporation (LDDC) ble etablert av Thatcher-regjeringen i 1981 for å revitalisere området. I løpet av første halvdel av 1980-årene ble de fleste eiendommene overført fra PLA til LDDC. Før LDDC ble etablert hadde lokale myndigheter arbeidet for å trekke nye selskaper til Isle of Dogs og Docklands. Myndighetene hadde en viss suksess, og LDDC hadde derfor et grunnlag å bygge videre på. I begynnelsen ønsket LDDC å tiltrekke seg data- og elektronikkselskaper og design- og markedsfirmaer. Reg Ward var LDDCs første sjef. Han klarte å overbevise finansmiljøet i the City og eiendsomsinvestorer om at utviklingen av Docklands ville lykkes.